Eneagram

Eneagram (Enneagram) je psychologická typológia pováh do deviatich skupín (podľa gr. ennea - deväť).

 História 
Existujú úvahy, že eneagram pochádza už zo staroveku alebo starovekého Grécka, tieto však nie sú dokázané. Pravdepodobne je syntézou starších tradícií (Sedem hlavných hriechov, Kabbalah, Sufi, atď). V modernej forme bol spracovaný viacerými autormi, za prvého sa považuje Gurdjieff. 

Na Slovensku je známy najmä z knihy Richarda Rohra Eneagram.

 Deväť typov 
Typy sú označené číslami z toho dôvodu, že nemajú žiadny negatívny ani pozitívny náboj. Autori sa zhodujú na tom, že žiaden typ nie je lepší ako iný, každý má nejaké prednosti aj zápory. Kvôli lepšej zapamätateľnosti sa však často označujú prívlastkami.

 Jednotka (reformátor, kritik, perfekcionista): Tento typ sa zameriava na celistvosť. Môžu byť múdre, súdne a inšpirujúce pri svojom hľadaní pravdy. Avšak často majú sklon dištancovať sa od svojich chýb a môžu sa stať pokryteckými a príliš kritickými, predstierajúc zdanie cnosti, aby zakryli vlastné slabiny. Najväčšia obava jednotky je vlastné zlyhanie, najväčší cieľ je dokonalosť.

 Dvojka (dobrák, pomáhač, opatrovateľ): Dvojky sa považujú za dobré, keď sú súcitné, vnímavé, ohľaduplné a štedré; môžu upadnúť do pasívne-agresívneho správania pripútanosti a manipulácie. Dvojky chcú predovšetkým byť milované a potrebované, najviac sa obávajú, že sú nehodné lásky.

 Trojka (súťaživec, športovec, úspešný): Sú veľmi prispôsobivé a otvorené sa zmeniť. Niektoré prejdú životom s dôverou a autenticitou, iné si obliekajú množstvo masiek. Správajú sa tak, ako si myslia, že budú prijaté a zabúdajú na skutočnú pravdu o sebe. Obávajú sa byť nehodné a usilujú sa, aby „stáli za to“.

 Štvorka (romantik, individualista, umelec): Sú motivované obavou, že samé osebe nemajú identitu alebo význam. Majú radi individualizmus a sú často umelecky tvorivé. Často unikajú do vnútorného sveta, márne hľadajúc niečo, čo nikdy nemôžu nájsť, vytvárajúc špirálu melanchólie. 

 Päťka (pozorovateľ, mysliteľ, vyšetrovateľ): Veria, že sú hodné len tým, čím prispievajú. Päťky sa naučili stiahnuť sa, pozorovať bystrými očami a hovoriť len v prípade, keď ich pozorovanie pohne svetom. Niekedy robia toto, inokedy sa stiahnu celkom, stávajú sa samotárski pustovníci, a cynicky odmietajú sociálny kontakt. Päťky sa obávajú byť nekompetentné, na všetko sa chcú vopred pripraviť.

 Šestka (lojalista, obhajca, diablov advokát): Šestky nadovšetko túžia po stabilite. Preukazujú neochvejnú oddanosť a zodpovednosť, ale majú sklony k extrémnemu strachu a pasívnej agresivite. Ich najväčšia obava je nemať podporu a vedenie.

 Sedmička (pôžitkár, nadšenec, dobrodruh): Sedmičky poletujú od jednej činnosti k druhej. Sú rozhodnuté nevidieť zlo, bolesť a utrpenie a chcú utiecť pred nimi do svojej predstavivosti, do dobrodružstva, radovánok. V lepšom prípade majú radi svet s jeho rôznymi radosťami a divmi; skutočne prežívajú každú chvíľu, v horšom horúčkovito naháňajú jednu novú skúsenosť za druhou v obave, že ich sklame to, čo už majú.

 Osmička (šéf, ochranca, násilník): Osmičky majú strach o seba. Sú prirodzení vodcovia, schopní a vášniví, ale taktiež manipulatívni, krutí, chcú zničiť všetko na svojej ceste. Snažia sa ovládať svoj život a osud, obávajú sa byť ohrození a kontrolovaní inými.

 Deviatka (vyjednávač, mierotvorca, ochranca): Deviatky ovláda ich empatia. V dobrom prípade sú citlivé, chápavé, nežné, upokojujúce a v „mieri so svetom“. Na druhú stranu, často sa dištancujú od konfliktov, ľahostajne idú s ostatnými, ich túžbami, vyčleňujú sa zo všetkého, konajú nečinnosťou. Obávajú sa konfliktov spôsobených ich schopnosťou súčasne pochopiť oba protichodné názory, nadovšetko sa snažia udržať pokojnú myseľ.

 Krídla 
Všeobecne sa verí, že pre každého človeka je jeden typ podstatný, koreňový. Avšak často majú tzv. krídla, teda povahy, ktoré sú susedné na kruhu (pre typ 1 sú krídla typy 2 a 9). Niektorí autori tvrdia, že každý má obe krídla rovnako vyvinuté, iní, že môže jeden prevažovať alebo nemusí byť významný ani jeden.

 Vývoj osobnosti 
V diagrame sú naznačené šípky, z každého typu jedna vychádza a jedna doň vchádza. Vychádzajúca je tzv. útecha (alebo smer integrácie, čísla 1-7-5-8-2-4-1 a 9-3-6-9), vchádzajúca je stres (alebo smer dezintegrácie, čísla v opačnom poradí). Ak sa človek cíti veľmi dobre alebo zle, smeruje k správaniu typu útechy, resp. stresu. Napríklad, šťastná Jednotka preberie niektoré zo správania Sedmičky (čo dáva zmysel, lebo Jednotka má sklony k sebaodsudzovaniu, zatiaľčo Sedmička si vždy dovolí vychutnať si danú chvíľu). Na druhú stranu, nešťastná Jednotka preberá niektoré črty Štvorky (najmä nutkavé sebaskúmanie; taktiež zdieľajú určitú mieru znechutenia zo seba samého). 

Takto môže človek za život prejsť viacerými typmi; v prípade, že ide v smere integrácie, stáva sa z neho celistvá osobnosť, ktorá má prednosti viacerých typov a naopak. Podstatný typ však stále zostáva. Avšak nie je jednota v tom, či má človek daný typ vrodený alebo je najmä získaný výchovou a životnými skúsenosťami.

 Inštinktové podtypy 
Každý typ má aj tri hlavné podtypy. Každý z deviatich typov má niektorý typ dominantný, iný podporný a posledný najmenej významný („Instinctual Stack“):
 Sebazáchovný podtyp: zameriava sa na vlastné prežitie a pohodu (vzťah k sebe)
 Sexuálny podtyp: zameriava sa na dôveru a vzťah jeden k jednému
 Sociálny podtyp: zameriava sa na ostatných, skupiny a spoločenstvá

 Porovnávacie tabuľky typov 
! Typ  Obraz seba  Vyhýbanie sa  Pokušenie  Koreň hriechu  Pasca  Charakteristika  JEDNA
  mám pravdu
  mrzutostiam
  dokonalosť
  zlosť
  citlivosť (nedotklivosť)
  reformátori  DVA
  pomáham
  núdznosti
  pomáhanie druhým
  pýcha
  lichotenie (láskavosť, úslužnosť)
  mama (pomocníci), šedá eminencia  TRI
  mám úspech
  zlyhaniu
  zdatnosť (výkonnosť)
  lož (podvod)
  ješitnosť (povrchnosť)
  Mr. Perfect  ŠTYRI
  som iný/á
  všednosti
  pravosť (autentickosť)
  závisť
  zádumčivosť (melanchólia)
  tragický romantik  PÄŤ
  vidím do všetkého
  prázdnote
  poznanie
  chamtivosť (lakomstvo)
  lakomstvo
  zberateľ, filozof  ŠESŤ
  konám svoju povinnosť
  chybnému chovaniu
  istota
  strach (úzkosť)
  zbabelosť resp. odvaha
  advocatus diaboli  SEDEM
  som šťastný/á
  bolesti
  idealizmus
  nestriedmosť (obžerstvo)
  plánovanie
  generalisti, keep smiling  OSEM
  som silný/á
  slabosti
  spravodlivosť
  nehanblivosť (nemravnosť)
  odplata
  revolucionári  DEVÄŤ
  som spokojný/á
  konfliktu
  sebaznižovanie
  lenivosť (acedia)
  lenivosť (pohodlnosť)
  peacemakers

! Typ  Výzva (Povolanie)  Ovocie Ducha  Štýl hovoru  Idealizácia – som dobrý, keď som  JEDNA
  rast
  jasný pokoj (trpezlivosť), radostná pohoda
  poučný, moralizujúci
  úprimný, pilný, poriadny  DVA
  sloboda (milosť)
  pokora
  lichotivý, radiaci
  milý, nesebecký, ochotný pomôcť  TRI
  nádej (vôľa Božia)
  pravdivosť (poctivosť)
  získavajúci, uchvacujúci
  úspešný, kompetentný, efektívny  ŠTYRI
  pôvodnosť (zjednotenie s Bohom)
  vyrovnanosť (rovnováha)
  lyrický, nariekavý
  originálny, citlivý, kultivovaný  PÄŤ
  múdrosť (riadenie Božie)
  objektivita
  vysvetľujúci, systematický
  múdry, chytrý, vnímavý  ŠESŤ
  viera (dôvera)
  odvaha
  varujúci, ohraničujúci
  verný, poslušný, lojálny  SEDEM
  realizmus (spolupôsobenie s Bohom)
  striezlivosť (striedma radosť)
  žvanivý, rozprávajúci príbehy
  optimistický, veselý, roztomilý  OSEM
  zľutovanie (pravda)
  nevinnosť
  vyzývajúci, demaskujúci
  spravodlivý, silný, mám prevahu  DEVÄŤ
  láska
  čin
  monotónny, uhýbajúci
  mierny, harmonický, vyrovnaný

! Typ  Vlastnosti Krista  Modlitba Otče náš  JEDNA
  pedagogika, tolerancia, trpezlivosť
  ktorý si na nebesiach,  DVA
  starostlivosť, milosrdenstvo, solidarita
  posväť sa meno Tvoje,  TRI
  ctižiadostivosť, ráznosť, predvídavosť
  príď Tvoje kráľovstvo,  ŠTYRI
  tvorivosť, citlivosť, prirodzenosť
  buď vôľa Tvoja ako v nebi, tak i na zemi  PÄŤ
  odstup, striezlivosť, múdrosť
  chlieb náš každodenný daj nám dnes  ŠESŤ
  vernosť, poslušnosť, dôvera
  a odpusť nám naše viny, ako aj my odpúšťame svojim vinníkom  SEDEM
  životná radosť, oslávenie, bolesť
  a neuveď nás do pokušenia, ale zbav nás od všetkého zlého,  OSEM
  konfrontácia, jasnosť, plná moc
  lebo Tvoje je kráľovstvo, moc i sláva na veky vekov.  DEVÄŤ
  pokoj, mierumilovnosť, láska
  Amen. Otče náš.

! Typ  Obranné mechanizmy  Životná úloha (učiť sa)  Sexuálne podtypy  Sociálne podtypy  Sebazáchovné podtypy  JEDNA
  kontrola konania (reakcie)
  je mnoho ciest
  žiarlivosť
  neprispôsobivosť
  úzkostlivosť  DVA
  potlačenie (svojich potrieb)
  vecnosť, nevtieravá služba
  zvádzanie/útok
  ctižiadosť
  výhody  TRI
  stotožnenie (identifikácia)
  byť sama
  mužskosť/ženskosť
  prestíž
  istota  ŠTYRI
  umelecké povznesenie
  vyvinúť zdravý realizmus
  konkurenčný boj
  stud
  obrana  PÄŤ
  ústup (rozdeľovanie)
  jednať, vášnivo sa zamilovať
  dôvera
  totemy
  útočisko  ŠESŤ
  projekcia
  preberať zodpovednosť
  sila/krása
  povinnosť
  vrelosť  SEDEM
  úspornosť
  odhaliť lesti racionalizácie
  náchylnosť k dráždidlám
  obetavosť
  obhajoba  OSEM
  zapretie
  vysporiadať sa s mocou
  snaha vlastniť/oddanosť
  priateľstvo
  spokojné prežívanie  DEVÄŤ
  otupenie (umŕtvenie)
  prekonať cynizmus
  spojenie
  zdieľanie
  chuť

 Kritika 
 Kritika vedeckej komunity 
Mnohí psychológovia a vedci považujú eneagram za pseudovedu, ktorá používa na charakterizáciu v zásade svojvoľnú sadu osobnostných čŕt. Tým, že ich nie je možné vyvrátiť, nie je možné tvrdenia o eneagrame overiť vedeckými metódami. V tomto ohľade sa nelíši od mnohých iných testov osobnosti, ako napríklad Indikátor osobnostných typov Myersovej a Briggsovej.

 Postoj rímskokatolíckej cirkvi 
Pápežská rada pre kultúru a Pápežská rada pre medzináboženský dialóg vyjadrili v roku 2002 znepokojenie nad používaním teórie eneagramu v náboženskom kontexte. Podľa Vatikánu gnosticizmus… preberá znaky náboženstva alebo para-náboženstva, ktoré je v skrytom alebo otvorenom konflikte so všetkým, čo je v zásade kresťanské… a …vnáša nejednoznačnosť do doktríny a života kresťanskej viery. 

Anglická verzia časti citovaného dokumentu znie takto: "Gnosticism never completely abandoned the realm of Christianity. Instead, it has always existed side by side with Christianity, sometimes taking the shape of a philosophical movement, but more often assuming the characteristics of a religion or a para-religion in distinct, if not declared, conflict with all that is essentially Christian”.(6) An example of this can be seen in the enneagram, the nine-type tool for character analysis, which when used as a means of spiritual growth introduces an ambiguity in the doctrine and the life of the Christian faith."

Postoj Katolíckej Cirkvi je najlepšie badať z dokumentu Ježiš Kristus - prameň živej vody kde sa bližšie opisuje eneagram ako nástroj na charakterovú analýzu. Je tam bližšie vysvetlený fakt, že ak sa eneagram používa ako prostriedok duchovného rastu, môže vniesť dvojznačnosť do učenia a praktizovania kresťanskej viery. 

Keďže eneagram nie je náboženstvom ale len psychologická charakterová analýza, používajú ho aj niektorí kňazi pri pastorácii. Aj Richard Rohr, autor jednej z kníh o problematike, je kňaz a františkán.

Cirkev zaraďuje eneagram skôr medzi hnutia new age, pred ktorými pápež Ján Pavol II. varuje:
 [V súvislosti s] návratom starobylých gnostických myšlienok zamaskovaných pod pláštikom takzvaného hnutia new age: Nemôžeme klamať sami seba, že povedie k obnove náboženstva. Je to len nový spôsob praktikovania gnosticizmu - duchovného postoja, ktorý má v mene hlbokej znalosti Boha za následok pokrivenie Jeho Slova a nahradenie ho slovami čisto ľudskými.

 Zdroj 
Stránka je spracovaná najmä podľa:
 Katechézy pre farské bunkové spoločenstvá , časť 2001/47b: Príloha eneagram 


 Externé odkazy 
 International Enneagram Association 
 The Enneagram Institute
 Česká nezisková organizácia Ennea

Kategória:Psychológia
Kategória:Osobnosť